https://t.me/kurdokurdistan🔹بەریتانیا چۆن دەیزانی ڕووسەکان یاری بە کورد دەکەن و دواجار پشتیان تێ دە

https://t.me/kurdokurdistan🔹بەریتانیا چۆن دەیزانی ڕووسەکان یاری بە کورد دەکەن و دواجار پشتیان تێ دەکەن؟👈 (ڕاپۆرتی نهێنیی باڵیۆزی بەریتانیا لە تاران بۆ وەزیری دەرەوە، تشرینی دووەمی ١٩٤٢)ئامادەکردن: محەمەدساڵح قادری🔸ئەم بەڵگەنامەیە موڵکی حکوومەتی پادشاییی بەریتانیایە.▫️بابەت: ئێرانپێڕستکراوکۆپیی دۆسیە ٢٤ی تشرینی دووەمی ١٩٤٢ تاران(نهێنی)[E 6920/21/34]❇️ بەشی ١١٥ی کانوونی یەکەمکۆپیی ژمارە: ١١٤(ژمارە ٣٧٦)سێر ڕێدەر بولارد بۆ بەڕێز ئیدین.(ڕێکەوتی گەیشتن: ٢٤ی تشرینی دووەم)بەڕێز،پێشتر بە نامەی ژمارە (...)ی ڕێکەوتی ٢٨ی تشرینی یەکەم، کۆپیی دوو بەڵگەنامەم بۆ ناردوون؛ یەکەمیان تێبینییەکی کۆنسووڵی گشتیی پادشایی لە تەورێزە، ڕێکەوتی ٢٦ی تشرینی یەکەم، کە تێیدا تێبینیی خۆی لەسەر «یاداشتنامە»کەی وەزیری دەرەوەی ئێران (ڕێکەوتی ٢٠ی تشرینی یەکەم) دەربڕیوە، کە کۆپییەکەی پێشتر لە ڕاپۆرتەکەمدا بۆم ناردبوون. دووەمیشیان ڕاپۆرتێکی ژمارە ١٥ی ڕێکەوتی ٢٢ی تشرینی یەکەمە، کە تێیدا بەڕێز ئورکوهارت کێشەی کورد لە ئازەربایجان شیدەکاتەوە و چارەسەری بۆ پێشنیار دەکات.ئەم ڕاپۆرتە، کە بە تەواوی لەگەڵ ناوەڕۆکەکەیدا هاوڕام، زۆر بە لێهاتوویی نووسراوە و هیوادارم درێژییەکەی نەبێتە ڕێگر لەوەی ئەو بایەخەی شایەنییەتی پێ بدرێت. ڕاپۆرتەکە زانیاریی زۆری تێدایە و بە ئاسانی کورت ناکرێتەوە، بەڵام خاڵە سەرەکییەکانی لە خوارەوە لە بڕگەی دووەمدا خراونەتە ڕوو.٢. لێکۆڵینەوەکانی بەڕێز ئورکوهارت لە مەیداندا پشتگیری لەو بۆچوونە دەکات کە ڕووسەکان سەرەتا هانی کوردیان دا، بەڵام ئێستا هەوڵ دەدەن هێمنیان بکەنەوە؛ ئەمەش بەشێکی بۆ ئەوەیە کە کوردەکان لە کۆنترۆڵ دەرچوون، و بەشێکی دیکەشی بۆ ئەوەیە کە بەهۆی باشبوونی پەیوەندییەکانیان لەگەڵ تورکەکان لە سنوورەکاندا، بەهای سەربازیی کورد بۆ ڕووسەکان کەم بووەتەوە. کوردەکان بە بینینی پاشەکشەی ئەو پشتگیرییەی کە لە ڕووسەکان چاوەڕێیان دەکرد، کەوتوونەتە بیری ئەوەی ئایا کاتێک جەنگ کۆتایی دێت، بە تەنیا ڕووبەڕووی تۆڵەسەندنەوەی فارسەکان دەبنەوە یان نا؟ هەر بۆیە هەوڵ دەدەن سیاسەتێک بۆ ئەو بارودۆخە بدۆزنەوە. فارسەکانیش بە بەکارهێنانی زیرەکانەی ئەو ڕووداوە بچووکەی ڕەزاییە، [ئورمیە] توانیویانە پێگەی خۆیان لەسەر حیسابی ڕووسەکان بەهێزتر بکەن. گومانیش لە سیاسەتی بەریتانیا بەرامبەر بە کورد دروست بووە و هەندێک لایەن هەوڵیان داوە بۆ بەرژەوەندیی خۆیان ئەو گومانە پەرە پێ بدەن؛ بۆیە پێویستە ئێمە هەوڵی نەهێشتنی ئەو گومانە بدەین.لە پێناو داهاتووی دوورتردا، دەبێت هەموو هەوڵێک بدەین بۆ ئەوەی یارمەتیی کەسانی میانڕەو بدەین بۆ دۆزینەوەی شێوازێکی پێکەوەژیان. بەڕێز ئورکوهارت ئامۆژگاریی قازی محەمەد و سەرکردەکانی دیکەی کردووە کە سکاڵاکانیان بخەنە بەردەم حکوومەتی ئێران. پارێزگاری گشتی دوای وەرگرتنی ئامۆژگاریی باش لە بەڕێز ئورکوهارت، نیازی خۆی دەربڕی کە پێشنیار بۆ حکوومەت بکات نوێنەرێکی نوێی کورد هەڵبژێردرێت (بۆ جێگرتنەوەی کەسێک کە هەرگیز نایەتە تاران)، و هەندێک لە کوردە بەرپرسەکان بۆ پاراستنی ئاسایش مووچەیان پێ بدرێت. بەڕێز ئورکوهارت پێی وایە ئەم کاتە بۆ داواکردنی هاوکاریی ڕووسەکان گونجاو نییە، چونکە ڕووسەکان گومانیان بۆ دروست بووە؛ ئەوەش بەهۆی ئەوەی کە بەڕێز ئورکوهارت و ئایر ڤایس-مارشال دی کرێسپینی و تاقمەکەی لەو کاتەدا لە ناوچەی مەهاباد بوون، هەروەها بەرپرسانی سۆڤیەت لە ئازەربایجان بەبێ هیچ بنەمایەک بانگەشەی ئەوە دەکەن کە کۆڵۆنێڵ لیۆن و چەند کەسێکی دیکە لە عێراقەوە سەردانی کوردەکانی ناوچەی ڕەزاییەیان کردووە.٣. ئەو دوو ڕێوشوێنەی پارێزگاری تەورێز پێشنیاری کردووە، ڕەنگە ڕووبەڕووی ئاستەنگی کردەیی ببێتەوە؛ ئەگەر دەسەڵاتی ئێمە بوایە، پەرلەمان (مەجلیس) هەڵدەوەشایەوە و هەڵبژاردنی نوێنەری نوێی کورد چاوەڕێی هەڵبژاردنە گشتییەکانی داهاتوو دەبوو. هەروەها پێشنیاری پێدانی پارە بە کوردە بەرپرسەکان بۆ پاراستنی ئاسایش، بە بڕوای من لەگەڵ پلانی گشتیی حکوومەتدا بۆ ئێستا ناگونجێت. پلانی تایبەتیی بەڕێز ئورکوهارت بۆ هاندانی کوردەکان تا سیاسەتێک بگرنە بەر کە لە داهاتوودا، کاتێک نە ڕووس و نە بەریتانی لەنێوان ئەوان و فارسەکاندا نەمێنن، خزمەتیان بکات، وەها سیاسەتێک هاوتایە لەگەڵ ئەو سیاسەتەی کە ئێمە لە کوردستانی باشوور پەیڕەومان کردووە و بە پلانێکی دروست و ڕاستگۆیانە دەزانین.لەگەڵ ئەوەشدا، وادیارە ئەوە هەمان ئەو سیاسەتەیە کە بەرپرسانی سۆڤیەت بەرەوڕووی دەچن، ئەگەر پێشتر دەستیان پێ نەکردبێت. ٤. بەداخەوە بەرپرسانی سۆڤیەت دیسانەوە هەندێک گومانیان بەرامبەر بە نیازەکانی ئێمە لە ئازەربایجان و ڕەنگە لە تەواوی ئێران دروست بووە. بۆ بەرگرتن لەو گومانە، من هەمیشە هەوڵم داوە مامەڵەی زۆر بەڕێزانە لەگەڵ باڵیۆزی سۆڤیەتدا بکەم.https://t.me/kurdokurdistan