ڕۆژی دواتر کاتێک نەوال ڕووی کردەوە قوتابخانە، پێڵاوی نوێی بۆ تێکڕای قوتابییەکان پێ‌بوو! دەزانی بۆ؟ چ

ڕۆژی دواتر کاتێک نەوال ڕووی کردەوە قوتابخانە، پێڵاوی نوێی بۆ تێکڕای قوتابییەکان پێ‌بوو! دەزانی بۆ؟ چونکە هاوسەری هاوخەمی شەوەکی چووبوویە شار و بە فرۆشتنی کاتەژمێرەکەی ئەم پێڵاوانەی کڕیبوو. کاتێک لە قوتابییەکان وەژوور کەوت، گوتی:"ئێوە دوێنێ وانەیەکتان فێری من کرد، کە لە هیچ کتێبێک‌دا نییە!" وەفا گریا، منداڵەکانیش گریان. ئەو ڕۆژەی قوتابخانە بەناوی *"ڕۆژی دڵانی بێ‌خەوش"* ناودێر کرا... ئەم ڕووداوە لە یەمەن دەنگی دایەوە و تەنانەت دار و بەردیش بیستیان و پێی ڕاچەنین. خێرخودایەک بە بیستنی ڕووداوەکە پەیامێکی بۆ ناردن و تێیدا دەستەبەر ببوو سەرتاپاخوار جل‌وبەرگ و پێڵاوی تەواوی قوتابییەکان تا ئاخری ساڵ دابین بکا. لە کۆتایی پەیامەکەدا نووسیبووی:*"ئەو منداڵەی ئامادەیە شادیی خۆی لەبەر کەسێکی دیکە بنێتە لاوە، شیاوی ئەوەیە هەموو دنیا دەرگا و دەروازەکانی خۆی بۆ بخاتە سەر گازەرای پشت..."*--------------تێبینی: بەداخەوە نەمزانی کێ نووسیویەتی تا ناوی بنووسم. گۆیا ڕووداوەکە ڕاستە و من لە وەرگێڕان‌دا هێندێکم تیفتیفە داوە.سەلاحەددین ئاشتی/ مەهاباد٢٥/ ٥/ ١٤٠٥= ١٦/ ٨/ ٢٠٢٦https://t.me/kurdokurdistan