ئەوەش كە "شێخ مەحمود" لەگەڵ كار و رەفتاری تێكدەرانەدا نییە و تائێستاش شتێكی ئەوتۆ دەربارەی ناوبراو ن

ئەوەش كە "شێخ مەحمود" لەگەڵ كار و رەفتاری تێكدەرانەدا نییە و تائێستاش شتێكی ئەوتۆ دەربارەی ناوبراو نەبیستراوە كە بەپێچەوانەی بەرژەوەندییەكانی دەوڵەتی شاهەنشاهی بێت، هەربۆیە داواكارین داخوازییەكەی ناوبراو بۆ گرەنتیدان بە جەعفەر بەگ و محەمەد شەریف بەگ پەسەند بكرێت، لە ڕێگەی كونسوڵگەری سلێمانییەوە وەڵامی ئەرێنی بە شێخ مەحمود بدرێتەوە".‎ ناوبراو لە كۆتایی نامەكەیدا نوسیویەتی كە هەڵگری پەیام و ناوبژیوانەكە "شێخ جەلال"ی برازای شێخ مەحمودە، كەسایەتییەكی سیاسی خاوەن پێگەیە، چەندین خولیش نوێنەری شاری سلێمانی بووە لە ئەنجومەنی نوێنەرانی ئێراق.‎لە پەراوێزی نامەكەی وەزارەتی دەرەوەدا، سەرۆك وەزیر فەرمانی داوە تا پرسیار لە وەزارەتەكان جەنگ و ناوخۆ بكرێت كە چ پێشینەیەكیان دەربارەی ئەو دوو كەسە هەڵاتووە بەرەو ئێراق هەیە، بۆچوونی خۆیان دەربارەی ڕەزامەندی یاخود رەتكردنەوەی ئەو داخوازییەی شێخ مەحمود و وەزارەتی دەرەوە بخەنەڕوو.‎بەدواداچوونەكان ئەوە دەخەنەروو كە وەزارەتەكانی ناوخۆ و جەنگ ڕەزامەندیان لەسەر ئەم داخوازییەی شێخ مەحمود دەربڕیوە.‎(فەرەیدوونی)ی سەرپەرشتیاری وەزارەتی ناوخۆ لەوبارەیەوە بۆ (قەوام)ی سەرۆك وەزیری نوسیوە:- "جەنابی سەرۆك وەزیر سەبارەت بەو دوو كوردەی بەرەو ئێراق هەڵاتوون، پرسیار دەربارەی كرۆكی بابەتەكە لە فەرمانداری سننە كراوە، بەپێی وەڵامەكەیان گەڕاونەتەوە بەرەو شوێنی خۆیان لە خاكی ئێران و سەرقاڵی كاروباری خۆیانن".‎هەروەها سەرلەشكر (هیدایەت) لەلایەن وەزارەتی جەنگەوە لە وەڵامی فەرمانەكەی "ئەحمەد قەوام"ی سەرۆك وەزیردا بەم چەشنە راپۆرتیان داوە:" جەنابی سەرۆك وەزیری بەڕێز، سەبارەت بە ڕاسپاردەكەی وەزارەتی كاروباری دەرەوە دەربارەی بەخشینی گرەنتی بەو دوو كەسە هەڵاتووە لە ناوچەی كوردستاندا بە خزمەتتان ڕادەگەیەنین: هەردوو ناوبراو لە ساڵی (1944) لە ئۆپەراسیۆنی دژ بە حەمەڕەشیدخانی بانە، بەرەو ئێراق هەڵاتوون و ناوەكانیشیان لە لیستی ئەو هەڵاتووانەدایە كە لەلایەن وەزارەتی كاروباری دەرەوە داواكراو بوون. بۆ گێڕانەوەشیان ڕێوشوێنی پێویست گیردراوەتەبەر.‎بەهۆی ئەم بابەتەوە هەردوو ناوبراو پەیوەندییان بە فەرماندەی باڵای كوردستانەوە كردووە، بەڕادەستكردنی ژمارەیەك لە چەكەكانیشیان گرەنتیان پێدراوە، ئێستاش لە زێدی خۆیان نیشتەجێن، هەربۆیەشە ئاگاداری وەزارەتی كاروباری دەرەوە كراوەتەوە.احسان هوشمند، وقتی شیخ وساطت می كند، ماهنامە فرهنگی، اجتماعی، اقتصادی و سیاسی چرو (گسترە توزیع غرب كشور)، دورە جدید، سال سوم، شمارە 23، صفحات 10-14، مرداد ماە 1393.١-ئەم دیكۆمێنتە لە (مركز اسناد ملی ایران) بە ژمارە (102006/1070) تۆمار كراوە، نامەی كونسوڵگەریش بە ژمارە (19) لە مێژووی (12/2/1225) دەركراوە.٢-ئەحمەد قەوام (1873-1955ز) ناسراو بەقەوامولسەڵتەنە، ماوەی پێنج جار سەرۆك وەزیرانی ئێران بووە.✍ دکتور کارزان محمدhttps://t.me/kurdokurdistan