https://t.me/kurdokurdistanمن بەوپەڕی ڕاشکاوی و ڕاستگۆییەوە تەواوی جموجووڵەکانمان بۆ ڕوون کردنەوە؛ ه

https://t.me/kurdokurdistanمن بەوپەڕی ڕاشکاوی و ڕاستگۆییەوە تەواوی جموجووڵەکانمان بۆ ڕوون کردنەوە؛ هەر بۆیە کاتێک کونسوڵی گشتی، بەبێ ئاماژەدان بە هاتنی چاوەڕوانکراوی جێگری فەرماندەی هێزی ئاسمانی (کە ئەوکات خۆیشی ئاگای لێ نەبوو)، بەرەو مەهاباد بەڕێکەوت، لەوانەیە ئەم کارە بۆ گەشتێکی بێمەبەست، بۆنی گومان و نهێنیی پێوە دیار بووبێت. بوونی چەکدارانی ئاشووری، کە خەڵکی ناوچەی ئورمیە بوون، لەنێو پاسەوانانی جێگری فەرماندەی هێزی ئاسمانیدا، بێگومان یارمەتیدەر نەبووە بۆ نەهێشتنی گومانەکانی سۆڤیەت. بەڵام هەست دەکەم کاربەدەستانی سۆڤیەت بە تامەزرۆییەوە گومانەکانیان دەپارێزن. کاتێک بەڕێز ئورکوهارت لەم دواییانەدا لە تاران بوو، ڕێکم خست باڵوێزی سۆڤیەت بیبینێت. دواتر باڵوێزەکە پێی وتم کە گفتوگۆکە سەرنجڕاکێش بووە، بەڵام سەردانەکەی بەڕێز ئورکوهارت بۆ مەهاباد و سەردانی «نوێنەرانی دیکە»، بووەتە هۆی «هاندانی کوردەکان». دڵنیام کردەوە کە هیچ نوێنەرێکی دیکە لە ئارادا نەبووە، بەڵام پێموانییە ویستبێتی واز لەو بڕوایە بهێنێت؛ چونکە ئەو باوەڕە بۆ کۆمەڵێک کاربەدەست زۆر بەسوودە کە پێدەچێت لەلایەن کرێملینەوە لێپرسینەوەیان لەگەڵدا بکرێت لەسەر ڕووداوەکەی ئورمیە و ئەو نیشانانەی دیکە کە دەریدەخەن کوردەکانی ئازەربایجان لە کۆنتڕۆڵ دەرچوون. چونکە ناتوانن «جنۆکەکە بخەنەوە نێو بوتڵەکەوە»، بۆیان ئاسانترە بڵێن ئەمانە بەریتانییەکانن هانی دەدەن سەرکەش بێت. ئەگەر ویستێکی وا هەبێت بۆ ئەوەی بڕوا بەوە بهێنن کە ئێمە لەنێو کوردەکانی ئازەربایجاندا پیلانگێڕیمان کردووە، ئەوا هۆکارێک نییە بۆ ئەوەی هەوڵی نەهێشتنی ئەو گومانانە نەدەین، بەڵام ئەمە نموونەیەکە لە سەختیی مامەڵەکردن لەگەڵ کاربەدەستانی سۆڤیەت کە وەک بەڕێز ئورکوهارت ئاماژەی پێ دەکات، ئاسایی نین. بەڵگەی ئەم سەختییە لە کاتی نووسینی ئەم ڕاپۆرتەدا بەردەست کەوت؛ کونسوڵی کرماشان ڕای دەگەیەنێت کە دوو نوێنەری کونسوڵخانەی سۆڤیەت لە کرماشان بەناو گوندەکانی ناوچەی سەنجابیدا دەسووڕێنەوە؛ ڕەفتارێک کە ئەگەر بمانەوێت، دەتوانین بە گوماناوی لە قەڵەمی بدەین.٥. دیدارێکم بۆ بەڕێز ئورکوهارت لەگەڵ وەزیری کاروباری دەرەوە ڕێک خست، هیوادارم تێڕوانینە ژیرانەکەی ئەو سەبارەت بە دۆخی کورد، کاریگەریی هەبووبێت لە ڕەواندنەوەی هەندێک لە بۆچوونە نالۆژیکییەکانی بەڕێز «سەعد» لەم بارەیەوە. بە خۆشحاڵییەوە زانیمان حکوومەتی ئێران پلانی هەیە هەردوو پارێزگای ئازەربایجانی ڕۆژهەڵات و ڕۆژئاوا یەکبخاتەوە؛ ئەمەش ناکۆکیی نێوان کاربەدەستانی باڵای تەورێز و ئورمیە بنبڕ دەکات.کۆپییەکی ئەم ڕاپۆرتە بۆ وەزیری دەوڵەتی بەریتانیا لە قاهیرە، بۆ لقەکەی بەغدا، بۆ باڵوێزخانەی بەریتانیا لە کویبیشێڤ، و بۆ حکوومەتی هیندستان دەنێرم.لەگەڵ ڕێزدائار. دەبڵیو. بوڵارد.هاوپێچ:کونسوڵی گشتی ئورکوهارت بۆ سێر ئار. بوڵارد.(ژمارە ١٥. نهێنی.)سێر،تەورێز، ٢٢ی تشرینی یەکەمی ١٩٤٢.بەوپەڕی ڕێزەوە تێبینییە وردەکانی سەردانەکەم بۆ مەهاباد لە نێوان ١٣ بۆ ١٥ی ئەم مانگە پێشکەش دەکەم و بۆ ئاسانکاریی ئێوە، هەندێک لەو دەرەنجامانەی دەستم کەوتووە لێرەدا دەخەمە ڕوو.٢. سیاسەتی ڕووسیا:پێموایە ئێمە ڕووسەکانمان بەوە هەڵخەڵەتاندووە کە سیاسەتێکی ئەرێنی یان تەنانەت جێگیریان بەرانبەر کورد هەبووبێت. گومانم هەیە شەڕ و داگیرکردنی ئێران لەو ڕووەوە بە ئامادەنەکراوی گیرۆدەی کردبن، هەڵوێستی ئەوانیش بەرانبەر کورد تا ئێستا هەڕەمەکی بووە و کەوتووەتە ژێر کاریگەریی پێداویستی و سۆزە کاتییەکانیانەوە. لەنێوان ئەمانەدا، پێداویستییە سەربازییەکان، حەساسییەت بەرانبەر بەریتانیا، لەگەڵ هەندێک ترس لە تووڕەکردنی ڕای گشتیی ئەمریکا، و وەک هۆکارێکی لاوازتر، خواستی تەبلیغاتی کۆمۆنیستی دەبینم.٣. بە پێویستی دەزانم هەمیشە ئەوە لەبەرچاو بگرم کە دۆستە ڕووسەکانمان ئاسایی نین. ئەوان بەو مانایە ئاسایی نین کە دوای بیست و پێنج ساڵ لە «چۆڵەوانی» (گەمارۆ یان دابڕان)، ئەو پاشخانە فەرهەنگییەیان نییە کە خەڵکانی شارستانیی دیکە هەیانە؛ مێشکیان لەژێر کاریگەریی کەڵەکەبوونی تەبلیغاتێکی تێکەڵ و پێکەڵدایە، بێ ئەوەی بە ئەزموون و تێبینیی ڕاستەقینە ڕاست کرابێتەوە. ئەنجامەکەشی ئەوەیە کە لە ئازەربایجان کارەکانیان تێک داوە و تەنیا لەبەر ئەوە ڕێزیان لێ دەگیرێت کە هێزێکی سەربازییان لێرە هەیە. هەڵە گەورەکەیان لەو بڕوایەوە سەرچاوەی گرت کە گوایە تورکیا ئامادەکاری دەکات خەنجەریان لێ بدات و ئێرانییەکانیش ئەگەر بۆیان بکرێت بەشدار دەبن. ئەمە وای لێ کردن کوردەکان وەک هاوپەیمانی ئەگەری دژی تورکەکان بەخێو بکەن و گرنگییان پێ بدەن.https://t.me/kurdokurdistan